《探芳信 其一 茶憩敷水驿，香山诗所谓"上得篮辇未能去。春风敷水店门前"者也》
清代·周之琦

晓莺唤。似陌上柔桑，秦筝弹怨。想画楼初日，芳魂定馀恋。

素波不照婵娟影，遗恨天涯远。遣羁愁、艳质难留，好山还见。

依约翠眉展。尚仿佛城南，那时人面。秀倚东风，露华映、黛痕浅。

玉莲花色春如笑，任著帩头看。店门前、怪底篮舆去缓。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。